
И Є 


«Неправедный пусть еще делает неправду; 
нечистый пусть еще сквернится; 
праведный да творит правду еще, 
и святый да освящаєтся еще. 
Се, гряду скоро, и возмездие ЙЛоє со ЙЛною, 
ЧТОБЫ ВвОЗДАТЬ каждому по ДЕЛАМ єго». 

(Откр. 22: 11-12). 


Служка Ангелу 
земли Русския - святому 
правєдному строку Вячеславу 
месяца марта в 4-й день 


На Малей Вечерни 


На Господи, воззвах: стихирь на 4, глас 1: 
Подобен: Небесних чинов радование: 


несь приспё время свбтлаго торжества, ? Ангела 

Русскаго благознаменитый праздник почтим, “ 

святаго | праведнаго отрока Вячеслава, 5 
младенца летами и богомудраго старца умом, З 
Боговидца и тайнозрителя, Є последняго великаго 
пророка последних времён, * безмезднаго целителя и 
чудотворца преизряднаго, * возсиявшего всему мирови, 
яко звезда, * ко спасению путь указующая. 

Днесь стекаются ото всех концев земли * страждущия 
людие к светоносной Сени твоей, * яко к сокровищу 
неистощимых Божиих чудес, “  ангелоподобне 
Вячеславе, * благохвалити тя по достоянию, У яко 
светильника Евангельскаго, “ на свещнице земли 
Российския сияющаго, *“ благодатным свётом 
согревающаго, * озаряющаго и просвещающаго души 
наша. 

Бысть ты яко един от дрёвних пророк, " грядущая 
провидяще яко сущая, " мал бе возрастом, но велик 
чудесы, ? небоявленне Вячеславе, * в малом и 
немощнем телесй твоём, * кладенцы даров Святаго 
Духа открышася, * яко неисчерпаемый источниче 
животворньх вод, * напояяй души верных, *% 
притекающих к цельбоносней могилке твоей. 

Камень, его же небрегоша зиждущия, * сей бысть во 
главу угла, * якоже рече Давид во псалмёх, “ достохвальне 
бтроче Вячеславе, * явился еси камнем утверждения всем 
любящим тя, * и преткновёнием для новых фарисёев, * 
яко бисере Евангельский драгий, * духовными свиниями 
попранный, * но и камение возопило истину о тебе, + 
емлемое для исцеления от мощей твойх. 


Слава, глас 8: 
Подобен: 0, преславнаго чудесё: 


Яко оружие и щитна врагов, * прославляєм преславное 
имя твоё, “ Вячеславе — Русский Ангеле, ? тайновидче и 
пророче последних времен: * Пресвятбю Богорбдицею 
явленньй, * Саровским чудотворцем Серафимом 
пронаречённый, Е искупителю Царю Николаю во 
пророчестве извещенньй, ? посланный от Бога на 
спасёние людей, 77 ангеловидный отроче. 

И ныне, глас тойже: 

Возстани, Владычице Державная, “ защити люди 
православныя 7 от злохитрых соблазнов послёдних 
времён * и обольшений антихристовых: * оживи дебёлыя 
сердца наша, “ отжени от душ наших бесовский страх, “ 
помози нам устояти во истине до конца, * немолчно 
прославляя Бога Творца, * молитвами Ангела Русскаго. 


СИ ФФУ ФФУ З М 


На стиховне стихиры, глас 2: 


Подобен: Егда от Древа: 

По имени твоему и житиє твоё, “ всеславный отроче 
Вячеславе, “ славы Божией тезоименитый ревнителю, * 
устами младенческими и дель твойми * неустанно 
Бога прославлял еси, * ныне же в сонме ангельстем на 
Небеси, " неизречёнными гласы выну Бога воспевая, * 
научаеши верных * присно подражати тебе. 

Стих: Творяй ангелы Своя духи, * и слуги Своя 

пламень огненный. 

Како воспойм равнойнгельное житиё твоё, * Боговидче 
досточудный Вячеславе? “ Киими словесы изречем 
неизреченное? " Прозревал бо есй духовными очесы 
твойми: * вся Небесная и поднебесная, ° вся земная и 
преисподняя, “ вся прешедшая и грядущая, яко сущая, “ 
несть бо таин сокровённых от тебе, * тайнозрителю 
Божий, * снизшёдый к нам с Небесе, * просвещая души 
наша. 

Стих: Хвалите Его вси ангели Его, * хвалите Его 

вся сйлы Его. 

Яко живоносный истӧчниче ? во юдбли тёмной, 
посреде Уральских гор *явилсяеси, прорбче Вячеславе, * 

людем во мраце неведения * дни своя иждивающим, * 
от безбожия и колдовства 7 души своя растлевающим, “ 
от глада духовнаго страждущим “ и Слова Божия 
жаждущим, 7 напояя гладныя души и сердца * от 
источника Духа Святаго, * пророческими устнами яко 
медом насыщая + славящих всечестную память твою. 


Слава, глас 8: 


Подобен: О, преславнаго чудесе: 

Яко же отрочё, путеводяй слепых ко спасёнию, ® 
был еси, прорбче Вячеславе, народу Российскому, “ 
в слепоте греховней блуждающему, “ в беззакониях 
лютых погибающему, * научая всех любити Бога паче 
всего * и исполняти токмо спасительную волю Его, * 
а не в выгоде тленней утопати, * еюже антихрист хощет 
в сети своя +: нераскаянных души уловляти. 


И ныне, глас тӧйже: 

Рождшая всех святых Святейшее Слово, * Пречистая 
Дево Богородице, * моли Всеблагаго Бога * ниспослати 
миру Державнаго Освободителя, ? Русскаго Царя - 
Победителя " и антихристовой власти сокрушителя, 7 
вбли Божией крепкаго исполнителя, * да немолчными 
гласы воспеваем Ти: + радуйся, Радосте наша. 


Тропарӣ, глас 4: Чебаркульскаго града: Слава: 
Избранниче Божий: (зри на Велицей Вечерни) Й ныне, 
Богорбдичен: Еже от века утаённое: 


На Велицей Вечерни 


Блажен муж: 1-й антифон. 
На Господи, воззвах: стихирь на 8, глас 8. 
Подобен: О, преславнаго чудесе: 


несь благодать Святаго Духа нас собра *% 

прославити посланника Божия  последних 

времён, 7 преславнаго Ангела земли Русския, “ 
святаго праведнаго отрока Вячеслава, 7 великаго 
пророка, целителя и чудотворца, “ избранника 
Пресвятыя Троицы, * из мира Горняго нам дарованнаго * 
на борьбу со антихристом на Святей Руси * и спасение 
душ наших. 

Днесь веселится и радуется " и торжествует Церковь 
Православная, ? яко обретохом Ангела предстателя, * 
на антихриста войтеля и победителя, ? и престола 
царскаго охранителя * и от скверны чернаго язычества 
избавителя. * Тем же молим тя, пророче Вячеславе: * 
укрепи с Небесе и защити Царя * и Державу нашу 
Российскую. 

Да возрадуется и ликует вся земля, % да сликовствуют 
людие со Ангелы, " яко нам дадеся отроча, сошёдый с 
Небеси. “ Вячеславе-Ангеле Святыя Руси: * защити нас 
от сетей антихриста, * огради нас от коварства и печати 
его, * разруши вся кознодейства вражии, * собери нас, 
яко голубь, птенцов * под крила твой ангельстии. 

Днесь для молитвы отверзаются Небеса, " и 
приёмлются слёзы и покаяние, * и грехов очищение 
даруется, * и сердца от сквёрны омываются, * и вся сети 
вражия разрушаются, * и одержимыя от нечистых духов 
свобождаются, ? и исцеления в душёвных и телёсных 
недузех подаются. ? Тем же молим тя, Ангеле наш 
Вячеславе: * буди нашим Небесньм хранителем. 


Ины стихиры, глас 1. 


Подобен: Небёсных чинов радование: 

Пророчествуя даже до смерти, “ исцеляя болящих, 
сам болезнь претерпе, * приводя ко спасению многих. * 
Масоны и чернокнйжницы яко враны хищныя нападоша 
на тя, * угрожая смертию и оскорбляя, 7 но ты, чудный 
отроче, посрамил еси их, ? обличив дела нечистыя, * 
не боящеся тех коварства и ловительства, * вменяя ни 
во что вся немощныя дерзости их, * силою Божией 
препобеждая, * явился еси миру добрый воин Христов. 

Предвидел еси времена грядущая, яко сущая, “ 
последний великий пророче послёдняго Царя, * 
Небесный целитель и чудотворец явился еси, * 
усёрдный проповёдниче покаяния быв, * противу лица 
вражия за ны ополчился еси, * бесов прогоняя и пагубу 
их вконец разоряя, " из челюстей адскаго звёря нас 
изымая, * себе самаго яко жертву чистую за ны полагая, “ 
всехвальне бтроче Вячеславе, “ моли непрестанно 
Христа Бога, *: от сетей злокозненных нас избавити. 

Светозарный бтроче, Ангеле во плоти, 8? чистотою 
и любовию блистающий, * светолитием райским 
всех  осиявающий, “ всех заблудших и слепых 
просвещающий, ? мытарства горькия невозбранно 
проитй помогающий, * от насильства вражия 
свобождающий, * от антихристовых слуг ограждающий, “ 
от печати погйбельныя покрывающий, * всех 
болёзнующих безмёздно врачующий, * божёственными 
дарованьми свётло украшенный, * Святым Духом яко 
миром чудотворньм преиспӧлненный, * у престбла 
Бога Вседержителя выну предстояй, * не престай молити 
Христа Бога о нас, +: прославляющих всечестную память 
твою. 

Всеблаженне отроче Вячеславе, * вёлий сонм святых 
Русских исполняющий, * в чине ангельстем пред 
Богом светолепно предстойши, * от масонския нечисти 
землю Святорусскую спасаеши, * колдовския чары их 
разрушаеши, * еретиков и содомитов сквернодейства 
обличаеши, “ всех обманутых и заблудших кротко 
вразумляеши, “ и ко стезям спасёния стопы вёрных 
направляеши, ? не престай молитися за ны ко Христу 
Богу, ** помиловатися и спастися душам нашим. 


Слава, глас 6: 


Подобен: Все отложше: 

Боговидче преславный Вячеславе, * таинственный 
прорбче предконёчных времён,  "  тайновидче 
неизреченньх откровёний Божиих, “ провидяще 
вся настоящая, прешедшая и грядущая, ? от пелен 
младенческих прорбчествуя неложно, * и всю вселенную 
с любовию назирающе, * земли Уральския свящённое 
украшение, З чудотворче и безмёздный целителю, “ 


маком 


и вёры православнья пламенный  ревнителю, * 
отеческаго благочестия рачителю, * волков во овечьих 
шкурах обличителю, “ грядущаго Помазанника Русскаго 
Небесный покровителю, + не премолчи, вопия за ны ко 
Господу. 


И ныне, глас тойже: 


Кто Тебе не ублажит, Пресвятая Дево; “ кто ли не 
воспоёт Твоего Пречистаго Рождества; * безлетно бо от 
Отца возсиявый Сын Единородный, * Тойже от Тебе, 
Чистыя, пройде, * неизречённо воплощься, * естеством 
Бог Сый * и естеством быв Человек нас ради; * не во 
двою лицу разделяемый, * но во двою естеству неслитно 
познаваемый. * Того молӣ, Чистая Всеблажённая, і? 
помиловатися душам нашим. 


Вход. Прокимен дне. Й чтёния три: 
Пророчества Исаиина чтение // лава 43): 


ако глаголет Господь: вси языцы собрашася вкупе, 

и соберутся князи от них, кто возвестит сия вних? 

Или яже от начала, кто слышана сотворит вам? 
Да приведут свидетели своя и оправдятся, и да услышат, 
и да рекут истину. Будите Ми свидетели, и Аз Свидетель, 
глаголет Господь Бог, и отрок, егоже избрах, да познаете 
и веруете Ми, и разумёете, яко Аз есмь; прежде Мене не 
бысть ин бог, и по Мне не будет. Аз есмь Бог, и несть 
разве Мене, спасаяй. Аз возвестих и спасох, уничижих, и 
не бе в вас чуждий. Вы Мне свидетели, и Аз Господь Бог. 
И еще от начала Аз есмь, и несть от рук Мойх избавляяй; 
сотворю, и кто отвратит то? Сице глаголет Господь Бог, 
избавляяй вас Святый Израилев. 

Премудрости Соломдни чтение /Глава 3/: 


раведных души в руце Божией, и не прикоснется 

их мука. Непщевани быша во очесех безумных 

умрети, и вменися озлоблёние исход их, и вже от 
нас шествие сокрушение; они же суть в мире. Ибо пред 
лицем человеческим аще и муку приймут, упование 
их безсмертия исполнено. И вмале наказани бывше, 
великими благодетельствовани будут, яко Бог искусӣ я 
и обрете их достойны Себе. Яко злато в горниле, искусй 
их и, яко всеплодие жёртвенное, прият я. И во время 
посещения их возсияют и, яко йскры по стёблию, потекут: 
судят языком и обладают людьми, и воцарится Господь 
в них во вбки. Надеющиися Нань разумеют истину и 
вернии в любви пребудут Ему, яко благодать и милость в 
преподобных Его и посещение во избранных Его. 


Премудрости Соломбни чтение /Глава 5): 


раведницы во вёки живут, и в Господе мзда их, 

и попечёние их у Вышняго. Сего ради приймут 

Царствие благолепия и венец доброты от руки 
Господни, зане десницею покрыет я и мышцею защитит 
их. Приймет всеоружие - рвение своё и вооружит тварь 
в месть врагом. Облечется в броня правды и возложит 
шлем - суд нелицемерен. Приймет щит непобедимый — 
преподобие, поострит же напрасный гнев — во оружие; 
споборет же с ним мир на безумныя. Пойдут праволучныя 
стрелы мӧлниины и, яко от благокругла лука облаков, на 
намерение полетят, и от каменометныя ярости исполнь 
падут грады. Вознегодует на них вода морская, реки же 
потопят я нагло. Сопротив станет им дух силы и, яко 
вихор, развёет их, и опустошит всю землю беззаконие, 

и злодейство превратит престолы сильных. Слышите 
убо, царие, и разумейте, навыкните, судий концев земли. 
Внушите, держащии множества и гордящиися о народех 
языков, яко дана есть от Господа держава вам и сила от 
Вышняго. 


СИ ИСУО ЗМ 


На Литий прежде стихира храма. 


Таже стихиры Русскаго Ангела, глас 2. 
Подобен: Егда от Древа: 


Праведнаго отрока Вячеслава восхвалим, верний, 7 
яко во пророцех явился еси посреде земли Российския, * 
земному Отечествию нашему всерадостное 
удобрение, * грядущему Царю Русскому ангельское 
укреплёние, “ во бранёх со врагами Христбвыми с 
Небесе вспоможёние, “ воинству царскому на супостаты 
всемощное одолёние, * и всем людем покров и крепкое 
заступлёние. “ Поспешим на молитву и потщимся на 
поклонение, * яко дивен Бог во святых Свойх. 

Слабость детскую отринул еси * и вдался еси весь на 
помощь людем, * всем скорбящим и обременённым, " от 
болезней лютых и страстей сокрушаемым, * от насильства 
бесовскаго обуреваемым, * от колдунов и чародёев 
стужаемым, " и всем болезнующим телом и душею, “ 
и сострадания и милости йщущим, ы туне дары от Бога 
приявший, я туне исцеления дарующий їз и глаголющий: 
ничтоже аз себе стяжах, +: но токмо людем Божиим. 

Снисшёдый с Небесе от Бога Вседержителя, * дивный 
помбщниче и дерзновённый пред Богом предстателю, і 

миру растленному и во гресех утопающему * путь 
спасения неложно показующий, * от смертонбснаго жала 
антихристова неусыпно сохраняющий, * к покаянию 
немолчно призывающий, * и непрестанней молитве 
верньх научающий: * ангельскою простотою нас 
умудри, * Богомудре Вячеславе, * буди нашим Небёсным 
пристанищем * до скончания века. 


Слава, глас 6. 


Подобен: Тридневен воскрёсл еси: 

Богонбсньй посланниче из мира Горняго, * последний 
великий прорбче предконёчных времён, * кроткий 
послушниче Пресвятыя Богородицы, * тайновидче и 
сокровище премудрости Божией, * избранный сосуде 
Духа Святаго, " благодатными светлостьми всех 
осиявающий, “ Русский Ангеле в сонме послёдних 
святых, ? Небесньй щит и слава Царя грядущаго, “ 
обличитель злоначальника от колена Данова, *“ 
светолёпный отроче, победоносною славою одбянный, “ 
со остатком верных чающий Христа с Небесе, * не 
премолчи, вопия за ны ко Господу, * душетлённыя 
пагубы нас избавити. 


И ныне, глас тойже: 

Пресвятая Дево Богородице, 7 благодатным покровом 
Свойм нас осеняющая, “ призри ныне на Царство Твоё 
земное * и умоли Господа Вседержителя * да подаст нам 
грехбв оставлёние, * от ига антихристова свобождёние, “ 
грядущаго Грознаго Царя во охранение + и Святей Руси 
воскресение. 

На стиховне стихиры, глас 5. 


Подобен: Радуйся, Живондсный Кресте: 

Радуйся, Ангеле земли Русския, ? Боговидче 
Вячеславе — прорбче последних времён, * до рождества 
твоего Богом предызбранный, * молитвами Ангелов 
с Небесё дарованный, * светосиятельным столпом и 
пением Небёсным предуказанный, ? путь Ангела и 
отрока наземли чудесне сочетавший, * звездо пресветлая, 
путь ко спасению нам показующая, “ Богосветльшй 
светильниче, в нощи греховней миру сияющий, +: моли 
Христа Бога спасти и просветити души наша. 

Стих: Творяй ангелы Своя духи, " и слуги Своя 

пламень огненный. 

Радуйся, розго Небеснаго винограда избранная, * 
лоза плодовитая рода преславнаго, “ духовная бтрасле 
от корене благочестиваго, * ниво добродетели из рода 
в род возделанная, * Небожительницею, яко сокровище 
Небесное, ? на руце к матере твоея принесённое, * 
богогласньй  светильниче,  просиявший  посреде 
Уральских гор, 7 молися, пророче Вячеславе, за ны ко 
Господу, 77 от коварствия вражия нас избавити. 

Стих: Хвалите Господа, вси ангели Его, 7 хвалите 

Его вся силы Его. 

Радуйся, земли Российстей путеводная звездо, 7 
православныя веры огненный ревнителю, * чёрнаго 
язычества искоренйтелю, * от сетей  антихриста 
уловлённых, свободителю, * именных рукописаний со 
числом звериным обличителю, * от всевидящего жала под 
кожею носимаго избавителю, * от печати богохульныя 
всемощный защитителю, * на стези покаяния боголюбивьшй 
наставниче, * пророче, целителю и чудотворче Вячеславе, * 
изми нас из ада преисподняго, + яко головню из огня. 

Слава, глас 8. 


Подобен: О, преславнаго чудесё: 

Посланниче от Горняго Иерусалима и стана святых, З 
таинственно снисшёдый на землю для спасёния людей, % 
Державы Российския Ангеле-Хранителю, " во брани 
со антихристом Небёсный войтелю, * и последняго 
Храма на земли таинственный зиждителю, * грядущаго 
Русскаго Царя державный покровителю, “ во обители 
райския верным людем путеводителю, “ молися, пророче 
Вячеславе, за ны ко Пресвятей Трбице, * помиловатися 
и спастися душам нашим. 


И ныне, глас тойже: 

О, преславнаго чудесё! * Небесё и земли Царица, * 
от святых сродников наших умоляемая, * до ныне 
землю Русскую покрывает * и лика Своего изображении 
милостивно обогащает. * О Владычице Державная! * 
Не престани и на будущее время * во утверждёние на 
Руси Православия +: милости и чудеса изливати до века. 
Аминь. 


Тропарь, глас 4: 


ебаркульскаго града предивное прозябёние, *“ 

грядущаго Божиего возмездия  непрелестньй 

провозвестниче, * страждущим, скорбящим и всем 
к тебе приходящим целителю и утешителю, * вражией 
силы дерзновенньй отгнателю и посрамителю, *“ 
чадо возлюбленное Отца Небеснаго, * предивньй и 
преславньй бтроче Вячеславе, " во юдбли плачевней 
крепкий заступниче и путеводителю, " моли непрестанно 
Христа Бога, 3+ спастися душам нашим во времена 
последняя. 

Ин тропарь, глас тойже: 


збранниче Божий, * последний великий пророче 

последних врембн, * из Небеснаго Рая, яко голубь 

с небесе, * для спасёния людей таинственно слетёл 
еси, * яко лампаду Богом возженную, * посредё Святыя 
Русй явльшуюся зрим тя, * помбщниче, целебниче и 
чудотворче, * Ангеле наш Русский отроче Вячеславе, + 
соблюди нас под кровом ангельских крил твойх. 


На Утрени 


На Бог Господь: 
тропарь Русскому Ангелу дваждь. 


Слава, и ныне, Богорбдичен: 
Еже от века утаённое: 


По 1-м стихословии седален, глас 1: 


житий твоём путь Ангела и отрока 

преестёственно соединивши, * таин от века 

сокровенных явился есй проповёдниче, # 
Небожителей благоговёйный собеседниче, *% 
неизреченными ангельскими языками на земли Господа 
воспевая, * на Небесех ныне сияющи, * и со Ангелы 
присно ликовствуя, * тайнниче премудрости бтроче 
Вячеславе, * моли Христа Бога спасти и просветити 
души наша. 

Слава, глас 2: 

Провидел есй духовными очесы твойми, *% 
богогласньй бӧтроче Вячеславе, * како при конце 
времён * вси людие Бога предавати начнут, * 
идоложертвиє антихристу творя * чрез письмена и 
карты со числом звериным, * яко всяко рукописание со 
оным начертанием будет токмо от врага, " не взыщут 
бо Царствия Небеснаго отнюдь, * но токмо земную 
выгоду, * увлекаяся новинами пагубными, * играяся 
безумне приладами обольстительными, “ сребром и 
златом сокровищствуя во дни и в нощи: “ к корысти 
мзду прибавляя, * с лихоймством обман сочетая, * души 
своя бесовом продавая, * суд Божий и воздаяние по 
смерти забывая. * Тем же молим тя, Небёсный отроче, % 
изми нас от тенет и сетей антихристовых ймже несть 
числа * и настави на покаяние. 


И ныне, Богородичен, глас тойже: 
Богородице Дёво, “ не презри моления нас грешных, * 
но яви милость Твою, * чрез отрока святаго, Тобою 
возлюбленнаго, * да того молитвами и заступлёнием + 
обрящем спасение. 


По 2-м стихословии седален, глас 2: 

Чудо дивное зрим на тебе явльшееся, * Богомудре 
Вячеславе, ? яко земля и воды, * воздухи и 
жилища людстйи * освящалися твойм благодатным 
присутствием. * Любы бо неизречённую в сёрдце своём 
имея, * миловал и целил еси, отроче ласковый, “ не 
токмо людей, но и всяко творёние Божие страждущее: ** 
животныя и птицы, * и всяко растение и цветок, * яко и 
былие травнбе не сокрушал еси стопами твойми; * всегда 

в житий твоём подражал еси Христу, * Крест вёлий на 
персех свойх нося, “ таже и власы своя простирая, * 
зраком Христу уподобляяся, 7 Того моли, помиловатися 
душам нашим. 


Слава, глас тойже: 

Со плачем вёлиим и рыданьми ? прижимал еси к 
сердцу младенческия руце твоя, * милосердне бтроче 
Вячеславе, * зряще, како развращённый род людской, “ 
бесовскою корыстию одержимый, * творёние Божие 
растлевает, * безумными деяньми землю разрушает, З 
водныя источницы в смрадное блато превращает, З 
сёрными испражнёньми небеса оскверняет, * зверей и 
птиц вконёц истребляет, * оттого и время для покаяния 
сокращает * и суд Божий неотвратно приближает. “ 
Сего ради молим тя, * светозарный бтроче наш: * да не 
погибнем люте без покаяния. 


И ныне, Богорбдичен, глас тойже: 
Невбсто Неневёстная, ? молитвами Ангела Русскаго, % 
научаяй мысленныя руце наша на ополчёния * и перстьт 
наша на брань духовную, * яже не к плоти и крове, З 
но, якоже глас апостольский вопист: * ко началом, ко 
властем и миродержителем тьмы века сего, 7" к духовом 
злобы поднебёсныя. 


УЗЫ 


Величание: 
Величӣем тя, * святый Ангеле земли Русския отроче 
Вячеславе, * и чтим болезни и труды твоя, * имиже 
трудился еси, 7" во благовестии Христове. 

Псалом избранный: 

Благословите Господа вси ангели Его: 7 благословите 
Господа вся силы Его. * Поклонитеся Ему вси ангели 
Его. * Ополчится ангел Господень окрест боящихся Его. * 
Хвалите Господа с небес, хвалите Его в вышних. * Творяй 
ангелы Своя духи и слуги Своя пламень огненный. + 
Слава, и ныне, Аллилуиа, аллилуиа, аллилуиа, слава 
Тебе, Боже /Трижды/. 


По полиелёи седален, глас 3: 

Святая розго древа преславнаго, * плоде благочестия 
и молитв рода избраннаго, * богосветлая звездо, на 
небосводе Уральстем сияющая * и стези ко спасению 
грешником освещающая, " солнце райское, розовым 
светом оледенёвшия сердца согревающее, * целебное 
миро, раны греховныя заживляющее, * Небесная манно, 
глад духовный утоляющая, " приятная прохладо, зной 
последних времён угашающая, “ Ангеле Трубящий, 
к покаянию на Руси Святёй призывающий, * молӣ 
всеусёрдно Христа Бога, + спастися душам нашим. 


Слава, глас 5: 

Яко многогласная труба ангельская 8 был еси, 
богозванный бтроче Вячеславе, * при конце времён 
к покаянию всех призывая, * зрел бо духовными 
очесы твойми: “ яко восхоте лукавый престблы 
себе * на земли Российстей воздвигнути, “ святую 
веру вконец искоренити, * святыя Божии храмы * 
начертаньми мерзкими осквернити, 7 скверномагией и 
бесообщёнием * всех людей до единаго развратити, “ 
чад малых от родителей скорбящих  насилиєм 
нейстовым отьяти * и содомскому растлению предати, * 
Святую Русь в Вавилон новый паки совратити, “ 

Святую Безкровную Жертву остановити * и в бесовскую 
превратити, “ народ Божий печатью заклеймити * и 
на убой ко антихристу привести. ? Да не исполнятся, 
бтроче Вячеславе, ? вся хотёния и ухищрёния 
богопротивника сего лютаго, * да не погибнет остаток 
верных от злокозненных сетей его, * да возможем крепко 
противостати ополчёнию вражию, * и одолети его под 
Хоругвями Державнаго Царя * со Ангелом Русским, % 
прославляя Триединаго Бога Творца, +: дивнаго во святых 
Свойх. 


И ныне, Богорбдичен, глас тойже: 
Богорбдицу пёсньми почтим, * зане родила еси нам 
Эммануила, Слово Предвечноєе, * указующаго нам на 
избранныя Своя, * средь них же возсия нам чудный отрок 
Вячеслав, “ яко финикс во мразе процветший посредё 
Уральских хладных гор, * ко спасению путь неложно 
указующий. 


Степенна, 1-й антифбн 4-го гласа. 

Прокимен: Творяй ангелы Своя духи * и слуги 
Своя пламень огненный. Стих: Благослови, душе моя, 
Господа. [Господи Боже мой, возвеличился еси зелб]. 

Всякое дыхание: Евангелие от Матфея, зачало 52. 

Слава: Молйтвами святаго Ангела земли Русския 
отрока Вячеслава, Милостиве, очисти: И ныне: 
Молитвами Богородицы: 

По 50-м псалме стихира, глас 5. 


Подобен: Радуйся, Живоносный Кресте: 

Небёсныя славы тезойменитаго славно почтим *% 
Вячеслава безмезднаго целителя, * до рождества бо 
твоего по воле Творца, “ неисчётныя дары благодати 
приял еси: * недуги неисцёльныя исцеляти, * болезни 
лютыя и раны врачевати, * от бесов и насильства их 
свобождати, * от жития греховнаго отвращати, * на стези 
спасёния премудро наставляти, * безнадежным веру 
возвращати, * от потворов и колдовства ограждати, * от 
антихристовых слуг защищати, * от клейма подкожнаго 
и печати богомерзкой покрывати; “ обними и покрый 
нас крилами твойми ангельскими, 7" достославный 
Ангеле Русский. 


Канбн Богорбдице параклисис со ирмосбм 
на 6, и Русскому Ангелу - святому праведному 
отроку Вячеславу на 8, глас 8. 


Песнь 1 
Ирмос: Колесницегонителя Фарабня погрузй З 
чудотворяй иногда Я Моисейский жезл, крестообразно 
поразив, Я и разделив море; * Израиля же беглеца, 
пешеходца спасе, % песнь Бдгови воспевающа. 
Припев: Святый Ангеле земли Русския бтроче 
Вячеславе, моли Бога о нас. 


о рождёства твоего, Ангеле наш Русский, избран 

Богом был еси на великое служение по спасению 

людей во времена последняя. О сем ведуще, 
прежде всякаго прошения нашего, умильно взываем 
ти: поспеши и подвигни нас, отроче боголюбивый, на 
моление сиё, с воздыханием сердечным тебе приносимое, 
приими сокрушение сердец наших, и направи уста наша 
сладко помянути и достойно воспети подвизи и чудеса 
твоя, и молитву нашу принеси яко малую лепту вдовичу 
ко престолу Бога Вседержителя, буди нашим Небёсным 
путеводителем и исправи стопы наша на стези покаяния. 

Припев: Святый Ангеле земли Русския бтроче 

Вячеславе, моли Бога о нас. 

Вёлию тайну твоего рождества, бтроче Вячеславе, 
невозможно умом постигнути, яко Ангелы умолили Бога 
Творца ниспослати тя, яко голубя с Небесе, на служение 
миру, во гресех погибающему. Пророческими бо устнами 
твоими, яко хлебом ароматным, из Рая принесённым, 
напитал еси гладныя души и сердца наша, ко спасению 
всех призывая. Тем же молим ти ся: не остави нас на 

погибель в сетях антихриста, исхити нас из зловонныя 
пасти его и возведи к тихому пристанищу спасения. 

Припев: Святый Ангеле земли Русския бтроче 

Вячеславе, моли Бога о нас. 

В житий бо твоём, богоглаголивый отроче, тайну 
зрим, каковую не объяти умом человеческим, яко душею 
ангельскою на Небеси, в телеси же младенчестем на 
земли служёние твоё преестественно совершал еси, со 
Ангелы таинственно собесёдуя и языками ангельскими 
непрестанно Бога прославляя. Помози и нам, Ангеле 
наш Русский, стяжати непрестанную молитву Иисусову, 
и ангельскому чину подражая, непрестанно в Боге 
пребывати. 

Слава: Тайна ймене твоего, отроче Вячеславе, 
промыслительно сокрыта Богом до времене, во столпе 
бо светонбснем и ангельстем пении пред рождеством 
твойм мати твою премного удивил еси. Сего ради и 
мы, грешнии, таковому явлению твоему дивящеся, 
потщимся немолчно  славословити и воспевати 
Пресвятую Троицу, яко обретохом Ангела-Хранителя 
на Святей Руси, звезду путеводную, возженную посреде 
России, ко спасению нам путь указующую. 

И ныне: Да заградится всяк язык, сердца людей 
ложью уязвляющий; да умолчат уста льстивныя, 
глаголющия на праведнаго беззаконие, ядом клевет и 
лжей свойх души верных растлевающия, не возмогут 
бо они причинйти никоего вреда пречудному отроку — 
пророку послёднему, покровом Пресвятыя Богородицы 
осеняемому и Небесным гласом Ея, со младенческих лет 
наставляемому. 

Катавасия: Отверзу уста моя... 

Песнь 3 

Ирмӧс: Утверждей в начале Небеса разумом, Я и 
зёмлю на водах основавый, З на камени мя, Христе, 
заповедей Твоих утверді, * яко несть свят, паче Тебё, їз 
едине Человеколюбче. 

Припев: Святый Ангеле земли Русския бтроче 

Вячеславе, моли Бога о нас. 

От младенчества твоего, отроче Вячеславе, храм 
Божий возлюбив, сам был одушевленньм храмом Духа 
Святаго, посему и мати свою ко молитве усердней и 
святому Причащению всегда призывал еси, глаголя: 
яко без исповеди и Причастия вси людие глупёти 
начнут. Сего ради и мы грешний мӧлим тя, отроче 
пречудный: да не лишимся на конец времён пастырей 
добрых, исповеди и Причастия, яко даров благих ко 
спасению. А 

Припев: Святый Ангеле земли Русския отроче 

Вячеславе, моли Бога о нас. 

Православнья вёры от  пелен  младенческих 
неустанным проповедником был еси, глаголя матери 
своёй: яко войстину Бог есть, и токмо православная вера 
к Богу приводит, познавая истину не от учения книжнаго, 
но от Духа Святаго. О сем ведуще, молим тя, отроче 
Вячеславе: просвети и нас светом богоразумия, помози 
нам во йстине устояти и защити нас от злоначалия 
льстивых лжепастырей-волков во овёчьей шкуре, 
речами  умовредньми народ Божий к печати 
антихристовой приводящих. 

Припев: Святый Ангеле земли Русския отроче 

Вячеславе, моли Бога о нас. 

Обличив науку суетную, яко ложь есть, возлюбил 

еси правду Божию, непрестанно в ней поучаяся и 

глагӧля: яко Слово Божие - святая Библия вся истинна и 
неврежденна сохранися до сего дне, и вся йстина токмо 
в Православии бысть. Научи и нас, отроче Вячеславе, 
отличати правду от бесовския лжи, да не прельстимся 
духом антихриста, хотящаго обольстити и уловити в 
погибель, аще возможно, и избранныя. 

Слава: Провидел есй духовными очесы твойми, 
бтроче Вячеславе, Голгофския страдания Господа 
нашего Иисуса Христа, яко ‚муки претерпе ужасныя 
Господь за грехи наша, страдая истинно, по плоти, яко 
Человек на Кресте. Помози и нам, Ангеле наш Русский, 
смиренно понести Крест свой до конца, да не широким - 
погибельным, но узким – спасительным путем последуем 
по стопам Христовым, присно поюще Ему: слава Тебе, 
Боже, во веки. 

И ныне: Яко благодатное сокровише даровала 
есй Владычице Богородице отрока Вячеслава земли 
Российстей, на покаяние людей во гресех погибающих, 
в нем бо надежду, отраду и утешение обретохом, якоже 
и образ Твой, Богородительнице, тезойменитьтй; темже 
славим, поём и величаем ТЯ во вся веки. 


Седален, глас 2. 


Подобен: Егда от Древа: 

Прославляем днесь святую память твою, 7 
небоявленньй бтроче Вячеславе, * яко по воле Творца 
Небесб и земли, * во юдоль плачевную послан был 
еси ? на борьбу с силой адовой и последнюю брань % 
с порождением сқвёрным от колена Данова; " тем 
же ублажаем тя, Ангеле наш Русский, 7 яко ты есй 
последняго Царя-Победителя неусыпный охранйтелю, * 
со войнством антйхристовым Небёсный войтелю, *“ 

бесовския рати грозный сокрушителю, * вся бо козни и 
сети их яко паучину разтерзаеши, “ людей бесами 
украденных от работы вражия свобождаеши, * корабли 
бесовския с поднебёснаго круга на землю повергаеши й 
и оружию православному во бранех с супостаты 
помогаеши. * Тем же молим тя, добропобёдный 
защитниче наш: 77 буди нам Ангелом-Хранителем. 


Слава, глас тойже: 

Прордчествия твоя, Ангеле наш Вячеславе, й яко 
дар сошёдый с Небесе приёмлем, * и всяко слово твоё 
лобызаем " и в сердцах наших с любовию слагаем, * 
яко бисер неоцененньй, " приводяй ко спасёнию 
всех; " устнами бо детскими недётския тайны нам 
открываеши, * вся сокровённая и тайная * во Откровёнии 
святаго Иоанна Богослова нам являеши. “ Сего ради 
ополчишася на тя вся нечисть адова, “ яко души наша 
из когтей бесовских вырываеши, " обстояние их яко 
дым разгоняеши, * сети их сокрытыя разрываеши, * вся 
хитрости и козни их посрамляеши, * мытарства горькия 
по смерти * невозбранно проити помогдеши, * ум наш 
светом благодатным просвещаеши, * и на путь покаяния 
во гресех наставляеши, *% чтущих всечестную память 
твою. 


И ныне, Богородичен, глас тойже: 

Умоли, Милосердая Мати Света, * Сына Твоего и Бога 
нашего, * о еже возставити на Руси Святей * Державный 
престол Помазанника Божия 7? последняго Русскаго 
Царя-Победителя, * и пособити ему во всех начинаниих 
его, * и покорити под нозе его всякаго врага и супостата, * 
и очистити землю Святорусскую * от нечисти масонския 

и сквёрны колдовския, “ и Церковь Православную 
избавити * от еретическаго сонмища новых иуд, * и 
сокрушити вся чары бесовския, * над народом нашим 
довлёющия, * и спасти души наша. 


Песнь 4 


Ирмос: Ты моя крепость, Господи, * Ты моя исила, У Ты 
мой Бог, Ты мое ‚ радование, я не оставль недра Отча, З 
и нашу нищету посетів. я Тем с пророком Аввакумом 
зову Ти: *# силе Твоей слава, Человеколюбче. 

Припев: Святый Ангеле земли Русския бтроче 

Вячеславе, моли Бога о нас. 

Преестёственных чудес Божиих от самаго своего 
рождества неистощимым источником был еси, отроче 
Вячеславе, премного удивляя о сем мати твою, яко 
ангельским взором свойм души людския прозревал еси, 
видя вся тайная и сокровённая в них. Сего ради от пелён 
младенческих, яко сердцеведец Божий, тайныя греси, 
в сердцах сокрытыя, людем открывал еси, к покаянию 
тех призывая. Тако и наша оледеневшия грехми сердца 
согрей теплотою твоею, отроче блаженне, и подвигни 
на покаяние. 


Припев: Святый Ангеле земли Русския бтроче 
Вячеславе, моли Бога о нас. 

От младенчества святость твою чрез чудесы и 
знамения открывая, хотя Господь сугубое 
избранничество Своё на тебе показати: видеша бо 
дети, с тобою играяся, яко ореблом света над главою 
твоею увенчан был еси; еще же и от голубей почётным 
кругом быв окружен, от всего творения Божия до сего 
дне неизреченно прославляем. Помозй и нам, Ангеле 
наш Вячеславе, достойно чтити и ублажати тя, яко 

путеводителя с Небесе ко спасению, да тобою водимии 
и наставляемии достигнем Царствия Небеснаго. 
Припев: Святый Ангеле земли Русския бтроче 
Вячеславе, моли Бога о нас. 

Чудо преславное зрим на тебе явльшееся, отроче 
Вячеславе, како дивным смотрёнием Божиим, яко голубь 
чистый со гнезда Небеснаго слетел еси, все творёние 
Божие любити нас научая: в житий бо твоём всяку 
былинку травную и всякий цветочек жалёл есй; ещё же 
и взором единым очей твойх ангельских израненную 
голубку исцелил, и погибшую синичку на нежных 
дланех воскресил еси, скорбя о жестокосёрдии людском. 
Темже молимся ти, целителю наш славный: исцели и 
наша сердца от немилосердия и жестосердия нашего, да 
не погибнем люте без покаяния. 

Слава: Небесньм светильником, в Скинии райстей 
сияющим, ныне зрим тя, светодательный отроче наш 
Вячеславе, яко из фиала ангельскаго райский розовый 
свет на души наша изливаеши и очерствёлыя сердца 
наша теплотою благодати согреваеши, чистотою 
Небесною и целомудрием белёе снега нам сияеши, 
живой вёре нас научаеши, дар молитвы непрестанной 
подаєши, от бесов и насильства их свобождаеши, от 
развращения и растлёния чад наших ограждаеши, от 
притязаний слуг антихристовых и печати проклятыя 
спасаеши. Темже молим тя, Ангеле наш Русский: от 
пропасти адовой избави нас. 

И ныне: Моли за Отечество наше, Владычице, 
Сына Твоего, да возставит нам престол православных 
царей и послет крепость Царю нашему, да постыдятся 
и смятутся вси вразй его, да не дрогнет державная 
десница его сокрушити капища сатанинския и нечисть 
масонскую на Святей Русӣ, да соберется весь народ 

верноподданный под Хоругви Помазанника Божия во 
едину силу соборную, со Агелом Русским Вячеславом 
антихриста побеждающую. 


Песнь 5 

Ирмос: Вскую мя отринул еси * от лица Твоего, 
Свете незаходимый, * и покрыла мя есть чуждая тьма 
окаяннаго? * Но обрати мя, и к свёту заповедей Твойх % 
пути моя направи, молюся. 

Припев: Святый Ангеле земли Русския отроче 

Вячеславе, моли Бога о нас. 

Чудеса твоя преизобильныя, отроче Вячеславе, 
невозможно вся исчислити, яко измлада росою 
благодати, яко манною Небесною, богатно напояяй 
люди страждущия, быв яко свеща горящая посреде 
России, не под спудом, но на свещнице, освещая всех 
людей, притекающих к тебе со всех концев земли, 
скорби людския в сердце чистом слагая и кровью сердца 
их омывая, слёзы своя младенческия за ны проливая, 
сострадая премного и болезнуя о душах наших. 
Сего ради молим тя, целителю наш: не остави нас, 
унывающих, премени от смерти на живот, да величаем 
щедроты твоя. , 

Припев: Святый Ангеле земли Русския отроче 

Вячеславе, моли Бога о нас. 

Исцелений множество тьмочисленноє паче песка 
морскаго, како в житий, тако и по отшествий твоём 
наипаче совершаеши, целителю наш ласковый; в 
комнатке бо своей, яко врач премудрьй, в халатике 
детском на стульчике всех с любовию принимал еси: 
терпеливно выслушивал, наставлял, ободрял, утешал, 
кротко обличал и вразумлял, яко от грехов нераскаянных 
болёзни приходят; всяку немощь, в телеси сокрытую, 

яко открытую въяве зрел еси, врачевство умом 
неизъяснимое, от единаго взгляда и прикосновёния 
творя; болезни из болящих, яко нити паучины вытягивал, 
яко пчелка Небесная, невидимыя раны искрометно 
заживлял еси, живое усёрдие ко всем язвенным и 
увёчным, скорбящим и унылым являя, моляся усердно 
ко Христу Богу за ны, отчаянныя. 

Припев: Святый Ангеле земли Русския бтроче 

| Вячеславе, моли Бога о нас. 

Яко птенец непорочен, от чрева матерня на служёние 
страждущим людем Богом посвящён был еси, отроче 
Вячеславе, положил еси душу твою за спасение людей, 
с утра и до полунощи за помощью к тебе притекающих, 
немощь детскую отринув, проповедником правыя 
верь и добрым наставником для народа Божия был 
еси: недуги исцеляя, духи нечистыя изгоняя, скорбных 
утешая, житёйския нужды и попечения людския 
премудро исправляя, яко чрез чудесы и исцеления от 
тебе подаваемыя, людие всем сёрдцем к Богу 
обращахуся, святое Крещёние приимаху, ко храму 
Божию, на исповедь и Причастие прихождаху, благодаря 
и прославляя Бога, во святых Свойх славимаго. 

Слава: Яко многоценноє сокровище, Святей Русӣ 
дарованное, тя имамы, целителю наш- отроче Вячеславе. 
Сего ради руце наша к тебё простирающе, умоляем тя, 
печальниче наш добрый: скверн наших не возгнушайся, 
нечистых духов восстание на ны укроти, вся терзания 
и стужения их от нас отжени, свободу и ослабу от них 
у Господа нам испроси, червия смрадныя и всякую 
скверну и нечисть из нас прогони, раны наша исцели, 
болезни уврачуй; от потворов и чародеяния, от зльх 
очес призбра и бесовских мечтаний, от всякия язвы и 
напрасныя смерти избави ны, чудный наш Ангеле. 

И ныне: Богородице, всех Царице, православных 
похвало:  еретичествующих иерархов злоначалие 
сокруши, ЛЬСТИВЬІХ лжепастьтрей витийство 
суемудренное яко терния и волчцы благодатным огнем 
попали, лица их горделивыя посрами, вся клеветы и 
злохуления их от Ангела Русскаго и матере его отжени, 
гонения на ревнителей вёры укроти, врагов Царя 
Русскаго побори, Отечество наше паки во Святую Русь 
претвори, Возбранная Воеводо наша. 


Песнь 6 


Ирмос: Очісти мя, Спасе, * многа бо беззакдния 
моя, У и из глубины зол возведи, молюся: * к Тебе возопих, 
и услыши мя, Боже спасения моего. 

Припев: Святый Ангеле земли Русския бтроче 

Вячеславе, моли Бога о нас. 

Дивящеся смотрёнию Божию о тебе, отроче 
Вячеславе, песнословим тя, Небесный войтелю наш, 
яко многотрудную брань с духами злобы непрестанно 
совершал еси, спасая людей от сетей погибельных; 
оттого и воссташа на тя вся сила адова, въяве к тебе 
приходя во образех гнусных и наваждениийх мерзких, 
оскорбляя тя и смёртию угрожая. Ты же, отроче 
преславньй, вся немощныя дерзости их ни во что 
же вменяя, соблазны их попирая и козни разрушая, в 
бегство обрати вся легебны их, славя Бога, давшему ти 
крепость прогоняти силу вражию. 

Припев: Святый Ангеле земли Русския бтроче 

, Вячеславе, моли Бога о нас. 

Яко молния с Небесе разящая послан был еси, 

отроче Вячеславе, чары колдовския над народом 

русским довлеющия разрушати, коварство властителей 
масонских обличати, нечисть бесовскую во обличии 
человечестем и губительство их огнём благодати 
Божией сожигати, замыслы антихриста и всю пагубу 
его во прах и пепел обращати. Сего ради воссташа на 
тя и на мати твою вся рать колдовская, от рождества бо 
твоего и даже до сего дне козни своя и паучину клеветы 
и лжи сплетающе, хулу и кощуны устнами гнилостными 
изрыгающе, якоже пси свирёпыя лающе на всех 
любящих и почитающих тя, Ангеле наш Русский. 

Припев: Святый Ангеле земли Русския бтроче 

, Вячеславе, моли Бога о нас. 

Яко Ангела-Победителя силы вражией имамы тя, 
отроче Вячеславе, укрощаеши бо тьмы бесов отовсюду 
на ны находящия, покрываеши нас от сетей их 
невидимых и стрел адовых, яко осы злыя нас жалящих. 
Темже молим тя присно, хранителю наш: ускори и 
избави ны от нестерпимаго одержания и рабства 
бесовскаго; от обстояния и озлобления, от приражения 
и разслабления, от томления и истощения, от пленения 
их и изнурения, от угнетения же и мучительства, от 
терзания и жжения лютаго, от обуревания свирепаго и 
насилия студнаго; прожени, попали и изгони их от нас, 
свободи нас от работы вражией, Ангеле Русский. 

Слава: Вся преисподняя ныне ополчилася на Русь 
Святую, на Царя и веру православную, яко от России 
царския спасение всему миру будет, якоже прорекл 
еси, пророче наш Вячеславе, во утешёние и радость 
верным. Сего ради вёмы мы, яко не возможет исчадие 
адово запечатати и погубити остатка верных, последних 
святых не предавших Бога, по слову пророка Его: яко 
последнии в мире сем станут первий в Новом вёце, 
радуяся со Христом Богом Грядущим с Небесе, яко 

Царство и милость Его пребывает с нами во век, и в век 
века. 

И ныне: Приими, Отроковице Чистая, божественную 
песнь, воздающи благодать на Тя надёющимся, простри 
покров Твой над остатком вёрных, покрый нас от 
лестнаго мечтания и плотскаго запалёния нечистаго, 
от наваждёния и сил изнеможения, от чарования и 
колдовскаго обаяния, от привидений богомерзких и 
лжечудес антихристовых, от лицезрения зрака его 
зверинаго и слышания словес богохульных, яко да 
избегнем жала его погибельнаго и пагубы всеконёчныя, 
молитвами чуднаго отрока Вячеслава. 


— Кондак, глас 3: 
79 СЭ преславный прорӧче и  целителю бтроче 
Вячеславе, ? светлый Ангеле земли Русския на 
спасение нам дарованный, * моли милостиваго Бога, % да 
подаст нам грехов оставлёние, * в болезнех исцелёние, * 
в скорбех и напастех утешёние, * от насильства вражия 
свобождёние, 7 и душ наших спасёние. 


Ин кондак, глас 2: 

несь восхвалим Русскаго Ангела славнаго ® 

боголюбиваго отрока Вячеслава, с Небесе 

дарованнаго, * той бо возсия яко райская звезда 
на Святей Руси, * к покаянию и спасению призывая, * 
яко последний пророк последняго Царя, 7 ко служению 
царскому нас приготовляя, * ангельскую любовь твою 
нам являя, * пред престолом Божиим неотступно за ны 
предстоя, 1: моли спастися душам нашим. 

Икос: 

Красотами божёственными и славою неземною 
блистая, был есй отроче Вячеславе, яко цвете 
преизящный из Рая сладости принесённый и на 
земли Святорусстей всаждённый; благодатию бо 
Духа Святаго, яко ароматами сладкими облагоухал 
еси немощь нашу, целителю наш ласковый. Мы же 
грешнии, зряще на сбытиё прорбческих словес твойх, 
благодарным сердцем и усты возносим ти похвалы 
сицевая: Радуйся, райский цвете нетления и чистоты; 
радуйся, пламенный светильниче Небёсныя красоты; 
радуйся, яко волю Божию ко спасбнию нам являеши; 
радуйся, в стоянии за истину нас укрепляеши; радуйся, 
Царю искупителю Николаю во пророчестве о тебе 
утешениєе, радуйся, последнему Русскому Царю с 
Небесе ангельское укреплёние, радуйся, сокровенных 
таин Апокалипсиса для верных изьяснение, радуйся, 
яко ты есй последний пророк Святыя Руси и ея 
воскресения, радуйся, пророче Божий отроче 
Вячеславе, на земли Святорусстей просиявший во 
времена послёдняя. 


Песнь 7 

Ирмос: Божия снизхождения * огнь устыдеся в 
Вавилоне иногда; * сегд ради отроцы в пещи радованною 
ногою, Я Яко во цвётнице ликующе пояху: % благословен 
еси Боже отец наших. 

Припев: Святый Ангеле земли Русския отроче 

Вячеславе, моли Бога о нас. 

Яко птенчик чистый, от рождения Богови в жертву 

избранный был еси, славный наш отроче Вячеславе, 

мучениє бо безкровное ради Христа восприял еси, 
образ веры и терпения нам подавая, душу твою яко 
горлицу за спасение людей прёдал еси, заповедь любви 
в самом житий и страдальчестей кончине твоей являя, 
яко несть более той любве, паче еже умрети за веру 
правую и други своя, до самой бо кончины твоей, 
страдания и муки твоя от родителей сокрывая, 
страждущих людей терпеливно принимал еси, глаголя: 
не возбраняйте им приходити — пусть они вси приходят; 
во страданиих свойх немолчно воспевая: благословен 
еси Боже отец наших. 

Припев: Святый Ангеле земли Русския бтроче 

Вячеславе, моли Бога о нас. 

Ещё во младенчестве о скорой кончине твоей от 
Духа Свята извещен был еси, отроче Вячеславе, яко 
Голгофский Крест, подъял еси болёзнь смертную на 
детския рамена своя, служения страждущим людем 
не оставляя: детей болящих в больнице исцеляя, токи 
кровей их от скверны очищая и в вёре православней 
наставляя, матерей о чадех своих скорбящих утешая, 
врачей безбожных и нерадивых крӧтко обличая, 
яко врачеве именитий, егда видеша детей тобою 
исцеляемых, коих сами уврачевати никакоже можаху, 
дивляхуся всещедрьм дарам Божиим в тебе, отроче, 
явленным, научая пети: благословен еси Боже отец 
наших. А 

Припев: Святый Ангеле земли Русския отроче 

Вячеславе, моли Бога о нас. 

Рекл еси, отроче Вячеславе, о себе, егда со родительми 
твойми от Лавры Трбицкия возвращахуся, яко должен 
был ты первее быти врачём, а по сем и монахом, но 
яко вскоре людие вси Бога предавати начнут, измени 
Господь о тебе промьшление Своё, прежде времене тя 

к Себе призывая. Мы же, грешнии, скорбя и болезнуя 
о гресех наших, молим тя умильно: помозӣ и нам не 
предавати Бога и не прияти начертаний богохульных 
и печати антихристовой. Помози нам, Ангеле наш 
Русский, не соити с ума, вся скорби претерпети и Крест 
свой донести, воспоминая утешёние твоё: каковы муки — 
такова и награда, непрестанно воспевая: благословен 
еси Боже отец наших. 

Слава: Желая мученическим златым венцём увенчати 
тя, святый праведный отроче Вячеславе, тяжкую болезнь 
ти Господь попусти за грехи людския, яко жертву 
благоуханную, за спасёние людей к Триипостасному 
Богу принесенную на конец времён. Кто возможет 
достойно воспети болезни и труды твоя, Ангеле наш 
ласковый? яко и в болезни твоей тяжцей не оставил 
еси нас, грешных, до последняго дня людей принимая, 
немощи безмездно врачуя и ко спасению всех направляя, 
со одра бо своего смертнаго нежньтя руце твоя яко крылья 
ангельстии к Богу простирая, молился еси о спасений 
душ наших. Мы же, христоподражательная страдания 
твоя целующе, со умилёнием поём: благословен есй 
Боже отец наших. 

И ныне: Богородице Безневестная Чистая, без семене 
Рождшая всех Владыку, Того со Ангелом Русским и 
со всеми Небесньми Силами моли избавитися нам от 
всякаго сатанина действа внезапу на ны находящаго: 
от невидимых сетей и стрел вражиих, от привидений 
студных и страхований неприязненных, от подступов 
запинающих и приражений мерзких, от обаяния льсти 
и прельщения лжечудес антихристовых; да возможем 
противитися им, осеняемые покровом Твойм, едина 
вскоре Заступающая. 

Песнь 8 
Ирмӧс: Седмерицею пещь ? халдёйский мучитель 
богочестівьм нейстовно разжже, * силою же лучшею 
спасёны сия видев, З Творцу и Избавителю вопияше: З 
дтроцы благословите,  священниць воспойте, їз людие 
превозносите во вся веки. 


Припев: Святый Ангеле земли Русския бтроче 
Вячеславе, моли Бога о нас. 

Пророческим гласом твойм, яко Ангел Трубящий над 
землею Российскою вострубил еси, отроче Вячеславе, 
тайны мира досбле неизглаголанныя въяве открывая и 
к покаянию сугубому всех призывая, яко конбц мира 
наста: сего ради праведный да творит правду еще, 
а беззаконный да оскверняется ещё, яко ничесоже 
изменити никакоже возможно суть и вскоре на 
земли будет Бог, Грядый с Небесе на суд. Людие же 
безумний, от волков во овечьих шкурах наущаемыя, 
пророчествам твоим ругахуся яко свиний, попирающе 
бисер драгий, сокровищствуя сребром и златом, а не 
в Бога богатёя, в велицем и малом лишь корысть и 
выгоду ища, затыкаху бо ушеса своя на обличёния 
твоя: яко мир весь погубит выгода. Мы же вся глаголы 
твоя, отроче, яко мед пресладкий в сердцах наших 
слагая, Творцу и Избавителю нашему умильно вопиём: 
отроцы благословите, свящённицы воспойте, людие 
превозносите во вся веки. 

Припев: Святый Ангеле земли Русския бтроче 

Вячеславе, моли Бога о нас. 

Возсмердеша ныне вся земля Российская, яко Лазарь 
Четверодневньй от людей богоотступных, сатане 
служащих: содомскими блудодеяньми, детоубийствами 

во утробе, колдовством, распутством и прочими 
мерзкими деяньми навлекшими гнев Божий на роды 
своя, до четвертаго колена наказуемыя. Ты же, отроче 
Вячеславе, яко Ангел, из Содома адскаго нас спасдеши, у 
властителей бесоводимых разум отнимаеши, под секиру 
царскую нечисть масонскую бросаеши, алтари бесовския 
и вертёпы содомитов огнём сожигаеши, еретиков 
возбесившихся, антихристу в тайне служащих, яко 
клопов кровососущих, из Церкве Русския выметаеши, 
к покаянию нас в соборном гресе цареотступничества 
призываеши, клятвопреступньй народ ко спасёнию 
приводя, научая пети Богу: отроцы благословите, 
свящённицы воспойте, людие превозносите во вся веки. 
Припев: Святый Ангеле земли Русския бтроче 
Вячеславе, моли Бога о нас. 

Ублажаем тя, Небесный Богоизбранниче отроче 
Вячеславе, яко детскими устнами рекл есй о себе, 
яко ты войстину последний пророк на земли и инаго 
таковаго не будет. Яко громы с Небесе возгремеша 
прорбческия тласы твоя, новыя казни египетския, 
чудныя и ужасныя, доселе неизречённыя на людей 
богоотступньх прорекая, идоложёртвие бесовӧм 
обличая, к покаянию коснеющих во гресёх призывая. 
Ещё сый во младёнчестве, о погибающих людех 
слёзы своя ангельския проливал еси, малыя руце своя 
складывая у сердца своего, обличая бесослужёние 
беззаконных, путь антихристу открывающих. Помозӣ 
и нам, Ангеле наш, не покоритися власти жидобеса 
сего, да не дрогнем сердцем нашим от угроз его, не 
устрашимся мучёний его, ко Творцу и Избавителю 
нашему присно взывая: бтроцы  благословите, 
священницьт воспойте, людие превозносите во вся вёки. 

Слава: Ангел Русский в сонме последних святых 
явился еси на укрепление вёрных в последняя 
времена, пророче Божий Вячеславе, Пасху Русскую 
нам прорбчествуя, сердца наша радостию о Бозе и 
ликованием о Царе грядущем наполняя, юродивую 
мудрость века сего вконец отметая. Рекл бо еси, пророче 
наш, яко дарует Господь народу русскому на конёц 
времён Вождя Державнаго — Грознаго Царя, дарами 
Святаго Духа увенчаннаго, яко грозу и молнию с Небесе 
на антихриста и супостатов его, во ёже собрати вся 
вёрныя люди в соборное воинство под Хоругви своя и 
очистити Святую Русь и всю землю от бесов в телеси, 
яко пшеницу отделяя от плевел, да прославим на Новой 
Земли со всёми святыми грядущаго Господа нашего 
Иисуса Христа, со Ангелы поя: отроцы благословите, 
свящённицы воспойте, людие превозносите во вся веки. 

И ныне: Пресвятая Дево, грядущаго Царя Державо, 
последних мучеников Похвало, всем верным присная 
Охранйтельнице, огради нас и чад наших от пасти 
антихристовой, ищущей поглотити и запечатати ны в 
погибель вечную; покрый, всемощно заступи и избави 
нас, боязливых и немощных, заступления человеческа 
отнюдь неимущих, к Тебе же усердно поющих со святым 
пророком Русским бтроком Вячеславом, вознеси за ны 
ко Господу всесильное Твоё ходатайство, Заступнице 
наша. 


Песнь 9 
Ирмӧс: Ужасеся о сем Небо Я и земли удивишася 
концы, * Яко Бог явися человеком плотски, * и чрёво Твоё 
бысть пространнейшее небес. * Тем Тя, Богородицу, % 
Ангелов и человек чиноначалия величают. 


25655555550) 40 с22222222ы, 


Припев: Святый Ангеле земли Русския бтроче 
Вячеславе, моли Бога о нас. 

Суесловие иерархов нечестивых, хулящих тя, 
презрёв, сам народ Божий с люббвию прославляет тя, 
Ангеле наш Русский Вячеславе, яко не токмо в житий 
твоём, но и паче по кончине твоёй своёю помощию 
нас не оставляеши, милости Божии чрез могилочку и 
святыньки с нея на ны всещёдро изливаеши, чудеса 
бо твоя яко сокровище неоценённое страждущим 
людем по всей земли являеши, нечаянную радость и 
преестественную помощь всем унылым и отчаявшимся 
скоро посылаеши, драгия паче жемчуга морскаго 
целительныя камешки с могилочки твоея нам подасши, 
земелькой тёплой, яко миром чудотворным язвы 
и недуги наша врачуеши, елбем с лепестками роз 
нас, недостойных, умащаеши, благодатным светом 
розовым хладныя души наша согреваеши, от злых духов 
свобождаеши и надежду ко спасению даруеши, всем 
почитающим тя. , 

Припев: Святый Ангеле земли Русския бтроче 

Вячеславе, моли Бога о нас. 

Исполнися на тебе, святый  бтроче Вячеславе, 
апостольское слово, яко вси хотящии благочестно 
жити, гоними будут. Устнами бо детскими небоязненно 
правду Божию спасительную открывал еси, сего ради 
тайныя врази твоя, аки явныя явил еси, мнозем быв на 
падение и возстание, яко знамение пререкаемо стал еси 
в преткновёние для лукавых, в разделение конёчное 
людей на овцы и козлища, слово бо Господне яко 
обоюдобстрый меч отсекает ложь. О сем ведуще, молим 
тя, Ангеле наш Русский: исцели ны от теплохладия 
в вёре и боязливости, ускори нас всяко бежати от 

лжепастырей - волков во овечьих шкурах, ядом словес 
потопных отравляющих сердца верных, любящих тя. 

Припев: Святый Ангеле земли Русския отроче 

Вячеславе, моли Бога о нас. 

Добро было бы вам не родитися вовсе, нечестивии 
хулители Ангела Русскаго, яко по слову Господню: 
отраднее будет Содому и Гоморре в судный день, 
нежели вам. Зри, о душе моя, сих лицемерие и ужаснися. 
Оле нечестия богопротивных! Почто, яко фарисси 
древния, совет нечестивых на праведника сотвориша? 
Почто лжею безстудно мати его оскорбиша? Како не 
убоястеся суда Господня, книжнотворцы суемудренныя, 
суесловием свойм, яко рожцами свиными души людей 
оскверняющия? Како не вразумистеся словом Божиим: 
яко хула на Духа Святаго, во святых почивающаго, 
никакоже простится? Покайтеся убо, да пощадит вас 
Христос Бог молитвами пророка Своегб. 

Слава: Славим тя, Ангеле наш Русский Вячеславе, 
яко небоязненным победителем вражией силы 
явился еси, всю преисподнюю на себе ополчивый, 
колдовскую рать на тя восставшую вконёц посрамивьій, 
лжепастырей скопище еретическое и словоблудие их во 
уметы вменивьій, был еси на земли яко бисере драгий, 
свиниями духовными попранньй, во своя пришед и 
от свойх не познанный. Не хвалитеся фарисёи новыя, 
не глаголите блудословы на чистаго отрока, яко все 
вы на оба колена хромлюще, присно Духу Святому 
противистеся! Доколе же пастырие не прославите 
угодника Божия? Доколе пророчествия его забвению 
предаёте? Доколе от народа Божия правду сокрываете? 
Доколе на главы ваша углие геёнское собираете? Ждет 
Господь покаяния по милости Своей и долготерпит в 
согрешениих, молитвами пророка Своего. 

И ныне: Смирӣ, Владычице, врагов пророка 
Русскаго, преклонй гордую выю велеречущих, разори 
совёты нечестивыя, разруши вся притязания слуг 
антйхристовых, сети своя плетущих на ны по вся дни; 
кротость же и победу под стягом царским подаждь 
всем призывающим Тя, Мати Божия, радость скорую 
подающи, сохрани и покрый нас под кровом Твойм. 


Светилен. 


Подобен: Се Жених грядет в полунощи: 

Яко же в рождествё твоём, * тако и при кончине твоёй 
блаженней, бтроче Вячеславе, * преестёственными 
знаменьми Господь тя прослави, * венчая прорбческий 
подвиг твой, " яко той возгреме яко гром с Небесе, З 
во мраце и хладе юдоли земныя, * удивляя премного 
о сем мати твою, * зрящую свётлое облако со громы 
блистающася, * во мразе с небесе на землю сошедша, “ 
яко николиже таковая бывают в зиме, * ёще же и голубь, 
во красе райстей преливающася, * во окнё облеташе 
неотступно, * сквозё стекло прямо в душу взор свой 
простирая, * знаменуя скорое отшёствие твоё отземных * 
ко престолу Бога Вседержителя, * идёже ныне в лике 
ангельстем предстойши, * присно молящеся о спасении 
душ наших. 


| Слава: 

Яко вётвие младая, * йскуса сластей мирских не 
вкусившая, " безврёменным преставлёнием свойм * 
сердца отца и матере твойх неутешно преогорчевая, “ был 
еси, отроче Вячеславе; * но, якоже плод спасительный 
земнаго подвига твоего, * весть преблагая о чудеснем 
явлении твоём в сердце России, " яко голубица из 
ковчега Ноева, * облетеша вся концы земли, " всех 

верньх обретая и во Христе соединяя, * утверждая 
обетование твое: яко ты всех сам обрящеши * и собереши 
под крило твоё ангельское. 


А И ныне, Богородичен: 

Яко при Кресте стояше мати со отцем твойм у гроба 
твоего, * и сердца их раздирашася от скорби: * о чадо 
наше возлюбленное, вопияша ти, * почто оставил есй 
нас во юдоли сей неутёшно плакати, “ зайде бо ты, яко 
солнце, * всех благодатию освещающее, “ был еси, 
яко жертва чистая, " принесённая всех Владыце о нас 
земнородньх, " яко голубь райский возлетёл еси " в 
Небёсное Отёчествие твоё к Триипостасному Свёту, З 
отонюдуже снисшел есй, 7 Пресвятыя Богородицы 
мольбами. 


УЧИ Г 


На хвалитех: стихирь на 4, глас 5. 


Подобен: Радуйся, Живоносный Кресте: 

Приидоша времена последняя, ? Русским Ангелом 
пронаречённыя, * пророчеств Апокалипсиса 
исполнёние, * от века сокрытых таин Божиих 
явление: * яко в свиток небеса свиваются, * яко век сей 
претрудный ь бокращивтоя; чо яко антихрист 
нарождается, 7 а праведницы умаляются, * яко Русский 
Царь с адским зверем сражается, * яко сила адова 
побеждается. * Тем же молим тя, пророче Вячеславе, * 
от клейма погибельного нас защити * под крилом 
твойм ангельским. 

Наста время послёднее исповёдати нам Христа, З 
защитити веру православную, " постояти небоязненно 

за правду Божию, * обличити лесть антихристову, “ 
не боятися пострадати за истину, ? не отрёчься от 
Господа ради благ земных. “ Тем же молим тя, прорбче 
Вячеславе: * укрепй ны на подвиг в годину сию 
тяжкую, +: буди нашим Небесньгм хранителем. 

Днесь потщимся показати ревность свою, 5 
поработати Господу со тщанисм, 7 послужити 
грядущему Царю Русскому, Ы Державному Пома заннику 
Божию, * защитити веру православную от скопища 
всех ересей, “ свободити вертоград церковный от 
сонмища новых иуд, * сокрушити страшныя тюрьмы 
антихристовы, "на Святей Русинечистьтмвоздвизаемьія, * 
ниспровергнути вся колдовския капища, * одолети 
скверное воинство бесов в телеси +: молитвами Ангела 
Русскаго. 

Да воспрянут ныне вся главы понйкшия, * да 
укрепятся колени ослабленныя, “ да ликуют сердца 
верньх, * Пасху Русскую спасительную чающия, * 
се грядёт Русский Грозный Царь * корону державную 
прияти от Русскаго отрока, * во ёже очистити Дом 
Царицы Богородицы * Русь Святую от кагала иудова і" 
молитвами Ангела Русскаго. 


Слава, глас 2: 


Подобен: Егда от Древа: 

Кто ты есй на Небеси? * В коем лике предстойши у 
престола Вседержителя, * небоявленне Вячеславе? * 
Пророк ли последний на земли? * Ангел ли таинственно 
снизшёдый с Небесе? * Предтеча ли вторый грядущаго 
пришествия Христова? * Недоумеваем бо о сем и 
ужасдемся, * тайна бо сия сокрыта на конец времён, * 
да открыется внезапу миру яко трубный глас, “ сотрясая 

и просвещая вся концы земли: * к покаянию во гресех 
призывая, * унылым и отчаянным надежду подавая, 7 
обуреваемых от духов нечистых свобождая, * от 
неисцёльных язв и недугов исцеляя, * от сетёй бесовских 
сохраняя, * от печати антихристовой покрывая, * от 
огня геёнскаго спасая, 7? и к Царствию Небесному всех 
приводя, 7? славный Ангеле земли Русския. 


И ныне, глас тбйже: 

Воскреси души наша, Владычице, ? помози иго 
Христово в сердцах понести, “ укрепи державную 
десницу Русскаго Царя * сокрушити зубы антихристу, * 
ниспосли верным людем покаяния златыя Кресты, " 
победити силу вражию, * да со Ангелом Русским на 
Новой Земли У ангельскими гласы воспойм: *% Свят, 
Свят, Свят еси, Боже наш, слава Тебе. 


На Литургии 


Блаженны от канодна на 8, песнь 3-я и 6-я. 
Прокимен, глас 4: 

Творяй ангелы Своя духи, * и слуги Своя пламень 
огненный. 

Стих: Благослови, душе моя, Господа. [Господи Боже 
мой, возвеличился еси зело]. Апостол ко Еврбом, зачало 
305. Аллилуиа, глас 5: Хвалите Господа, вси ангели Его, 
хвалите Его вся силы Его. Стих: Яко Той рече, и быша, 
Той повеле, и создашася. Евангелие от Луки, зачало 
51. Причастен: Творяй ангелы Своя духи, 7 [и слуги 
Своя пламень огненный]. 


УЧИ ЧИС М 


Вбдомо буди: праздник сей, аще совершается в день 
честнаго преставления святаго отрока Вячеслава (4 / 17 
марта), бывает в пределех: от четвертка сырнаго, даже до 

среды пятыя седмицы Великаго поста. При составлении 
службы зри Марковы главы Типикона (см.: Типикон, 
48 глава): «Аще случится Обретениє честныя главы 
Предтёчевы...» (24 февраля / 9 марта) и Марковы главы: 
«Аще случится 40 мученик ...» (9 / 22 марта). Аще же 
случится праздник сей в неделю, предваряет вся служба 
воскрёсна на Вечерни и на Утрени, и на Литургии. 

Зри: Служба святому, имущему полиелей или бдение, 
если случится на сырной седмице, прежде субботы 
и недели — совершается вся праздника по Минее, как 
указано на ряду, кроме самогласных стихир дня, которые 
поются на Малой Вечерни, на стиховне. 


АЛолитвл 1-я 


Праведному бтроку Вячеславу, Новому 
Целителю, Прорбку и Уральскому Чудотворцу 
оо 

бра презулный отроче Вячеславе, чистотою твоёю 

ангельскою нас очищающий!  Предстояще 
святому ӧбразу твоему, со умилением сердёчным 
молимся тебе, яко имущему дерзновение ко Пресвятей 
Троице: моли Бога о стране нашей Российстей и 
народе нашем, да спасет нас Господь от навёт вражиих: 
волшебства, колдовства, ересей, расколов, сетей 
злохитраго богомерзкаго антихриста, от бед тяжких и 
страхований последних времён. Твойми молитвами и 
предстательством да невозбранно прейдем от земли 
на Небо, от мытарств же горьких и от вечных мук да 
избавимся и наследим Царствие Небесное, прославляя 
со всеми святыми пречестное и великолёпое имя во 
Святей Троице славимаго Бога: Отца и Сына и Святаго 
Духа во веки веков. Аминь. 

Лолитвл 2-я 


Ангелу земли Русския - святому 
праведному дтроку Вячеславу 

т. ' 
ти Ангеле земли Русския, Целителю 

предивный, Чудотворче преславньй и Пророче 
Богомудрый, святый и праведный отроче Вячеславе. 
Ты яко крин прекрасный, прозябший посреде Россйи 
на спасение людей, от Бога дарованный. Яко звезда 
пресветлая из мира Горняго, ты послан Богом был еси, 
да спасеши гибнущий род человеческий от печати 
сатаны и сквёрны чернаго язычества. Ты попираешь 
духов тьмы и разрушаеши их козни. Тебе открыты 
Богом тайны мира, ты вёси высоту Небес и глубину 
преисподней. Со дерзновениєм ты предстойши пред 
престолом Пресвятыя Троицы и умоляешь Бога о 
спасёнии нас грешных. 

Мы вёмы, Ангеле наш свётлый, яко в житий твоём 
ты обещал еси: «Азь всем помогу, кто с любовию 
будет просить мене о помощи». Помозй нам, бтроче 
Вячеславе. Мы не вёмы, камо бежать и где преклонить 
главу свою от отчаяния нашего. Буди нашим тихим 
Пристанищем, нашим грозным Ограждёнием, нашим 
верным Хранйтелем и пламенным Ходагаем. Пролей 
свою молитву Ангельскую за нас, недостойных, за все 
наши семьи (можно назвать свои имена), за всех наших 
близких, за всех живых и усопших сродников и прёдков 
наших, за все многогрешные роды наши. Вымоли нас, 
погибающих. Вырви нас из ада преисподняго, яко 
головню из огня. Защити нас и чад наших от тяжких 
падений греховных и лютых соблазнов последних 
времён, находящих на ны. 

Наипаче, помолӣся, Ангеле наш Русский, о 
страждущей Державе нашей Российстей. Защитй 
многострадальное Отечество наше от антихриста и 
мерзких масӧнов, от сквёрны колдовской и чернаго 
язычества. Сокруши их чары колдовские и сети 
погибельные, развей их замыслы коварные, яко прах по 
ветру. Яко исчезает дым, да исчезнет эта нечисть, яко 
тает воск от лица огня, тако да погибнут и сокрушатся 
все престолы и вертёпы сатанинскиє от лица Святой 
Руси и народа нашего. Да подаст Господь народу 
нашему Защитника Державнаго, Царя Богопомазанника, 
яко Щит и Ограждёние во брани на врагов Христовых. 
Буди Ангелом-Хранителем Святой Руси и народа 
православнаго. 

Сохранӣ нас, заступниче наш бтроче Вячеславе, от 
тяжких бед и страхований, грядущих на ны: от провалов 
погибельных и нашествия супостатов кровожадных, 
от ран неисцёльных и болезней смертных, от мраза 
нестерпимаго и зноя палящего, от зверей лютых и 
чудовищ адских, да не погибнем люте без покаяния. 
Помозӣ нам не роптать и всё перенести. Помози нам 
не соити с ума и выстоять в скорбях и искушениях. 
Препитай нас во гладе и жажде. Найпаче, помолися, 
отроче святый, да не лишимся на конец времен святыя 
исповеди и Причастия Святых Христовых Тайн. 
Покрый нас, отроче Вячеславе, в обителях твойх тихих 
от коварства богомерзкаго антихриста и злочестивых 
слуг его, ищущих нас, и хотящих запечатати и погубити 
души наша. Спаси и сохрани нас, Ангеле наш славный, 
от печати антихристовой и муки вёчныя, да не 
порадуется враг о погибели нашей. 

Исцели нас, Целителю наш добрый, от одержания и 
насильства бесовскаго. Изгони эту скверну и нечисть от 


25655555550) 51 Сб 


нас и от чад наших. Свободи нас от духов нечистых и 
работы вражия. Облеки нашу немощь крилами твойми 
ангельскими. Освети нас светом твойм благодатным. 
Облагоухай нас ароматами чистоты твоєй и очисти 
нас от зловония греховнаго. Очисти наше сердце и ум 
наш, во грехах омраченньй. Огради нас мечем твойм 
ангельским от всех стрел и сетей сатанинских, от 
козней и наветов колдовских, от насилия и осквернения 
злых человек, от коварства и лукавства, от прелести и 
соблазнов антихристовьх. Буди нашим Предстателем 
в жизни нашей и Надёжным Путеводителем по смерти 
нашей. Помозй нам, отроче святый, невозбранно 
проитй мытарства. Защитй нас на мытарствах от 
лютых истязателей и легионов духов тьмы. Буди с нами 
рядом: всегда и везде; во всякое время и на всяком 
месте. Направи души наша ко спасению. Умудри нас 
в Истине, настави нас на Покаяние, утверди нас в 
Правой Вере, укрепи в Надёжде, соедини друг ко другу 
в Любви. Да будем единым малым стадом во Христе 
Иисусе Господе нашем, Ему же подобает всякая слава, 
честь и поклонение, со Безначальным Его Отцем, и со 
Пресвятым и Благим и Животворящим Его Духом, ныне 
и присно, и во веки веков. Аминь. 


Лолитвл 3-я 


Ангелу земли Русския - святому 
праведному бтроку Вячеславу 
“М й 

а) святый мой Ангеле и Хранителю земли Русския, 

святый праведный отроче Вячеславе. Услыши 
мою молитву. Буди мойм Небёсным  Целителем, 
Ходатаем и Покровителем. Вверяю свою больную душу 
и своё немощное тело под твой Покров и Защищение. 
Покрой меня крилами твойми ангельскими от духов 
нечистых. Свободи меня от их насильства и одержания. 
Изгони из меня Эту нечисть и скверну. Прожени и попали 
их во мне огнем твойм благодатньм. Очисти меня от 
черноты и грязи бесовской, от немощей тёмных и смрада 
греховнаго. Освяти меня чистотой твоєй Небесной. 
Убели и просветй меня светом твойм ангельским. 
Исцели меня, Целителю мой добрый. Охраняй меня, 
Хранителю мой верный. Буди со мною всегда и вездё. 
Сохранй меня на утро и полудне, на вечер и на сон 
грядущий, во всякое врёмя и на всяком месте. Защитй 
меня навсех путях жизни моей и не остави меня по смерти 
моей. Помози мне проити мытарства, проведи меня по 
ним и буди тамо рядом со мною, огради меня на них от 
силы вражией. Покрой меня от всех сетей бесовских, 
от стрел лукаваго и скверны колдовской. Спаси и 
сохранй меня от печати антихристовой и приведи меня 
молитвами твойми ко пристанищу вечного спасёния во 
Христе Иисусе Господе нашем, Ему же подобает всякая 
слава, честь и поклонение, со Безначальным Его Отцем, 
и со Пресвятым и Благим и Животворящим Его Духом, 
ныне и присно, и во вёки веков. Аминь. 


Конец и Богу слава! 

Для тех, кто хочет помолиться о живых и усопших сродниках 
ПРАВЕДНОГО ОТРОКА ВЯЧЕСЛАВА 


День рождения отрока - 22 марта 1982 г. (по н. ст.) 
Тезоименитство и день кончины отрока, 
по промыслу Божию, совпали и празднуются в один день — 
17 марта 1993 т. (по н. ст.) 


ПФЛЛИНАЛЬНЫЙ СИНФДИК 
© ЗАРАВИИ 


н спасении сродников праведнаго 
отрока Вячеслава (Крашенинникова), 
Новаго Целитєля, Пророка 
н Уральскаго Чудотворца 


Помяни, Господи, 
о здравии и спасении рабов Божиих: 

Валентины (мать отр. Вячеслава), * Константина 
(брат отр. Вячеслава), * Владимира (племянник отр. 
Вячеслава), * Елены со чадами и Фотинии со чадами 
(тётки отр. Вячеслава), * и сродников прав. отрока - 
Ирины, Ярослава, Наталии и Юрия со чадами, * 
друзей во Христе и благодетелей – Нины и Александра 
со чадами; Максима, Анастасии, Сергия со чадами 
и Александра; Сергия и Виктории со чадами; 
Олега, Мелитины и Иулии; Татианы со чадами, * иерея 
Игоря (крестил отр. Вячеслава), * и всех сродников, 
друзей, благодетелей и почитателей праведнаго отрока, 
и спаси их, Господи. Аминь. 

ПОЛЛИНАЛЬНЫЙ Синодик 
о упокоєний 


почивших в Бозе сродников праведнаго 
отрока Вячеслава (Крашенинникова), 
Новаго Целителя, Пророка 
н Уральскаго Чудотворца 


Помяни, Господи, души усопших рабов Божиих: 

Понснопоминаємаго праведного отрока 
Вячеслава, * протоиерея Андрея и супруги его м. 
Агриппины (прапрадед и прапрабабка по матери), З 
Михаила (ирадедпо отцу), * Петра (прадед поматери),* 
Фотинии (прабабка по матери), Вячеслава и Галины 
(дед и бабка по отцу), * Афанасия и Анастасии (дед 
и бабка по матери), * Сергия (отец отр. Вячеслава 
1 25;08;2014 г.) * и сродников прав. отрока — Арины, 
воина Андрея, воина Андрея, воина 
Феодора, воина Савелия, Татианы, Петра, 
Аполлинарии, Константина, Веры, Андрея, 
Андрея, Константина, Феодора, Анны, 
Ксении, “ друзей во Христе и благодетелей -- 
схиархимандрита Нила, старца Дивеевского; 


схимонаха Алипия, монахини Александры, 
Ксении (подарившая прав. отроку св. иконы), З 
и всех почивших сродников, попечителей, 


благодетелей,  почитателей, и весь  почивший 
род  праведнаго отрока, и прости им вся 
согрешения их вольная и невольная, и даруй им 
Царствие Небесное. Аминь. 

Дорогие вратья и сестры! 


Продолжается сбор материалов о случаях 
благодатной помощи праведного отрока Вячеслава. 
Ваши письма просим направлять по адресу: 
456444. Челябинская область, г. Чебаркуль-4, а/я 792, 
Крашенинниковой Валентине Афанасьевне. 


Спаси вас, Господи! 


Сердечно просим вас, 
дорогие братья и сестры, 
помянуть в своих церковных 
и келейных молитвах 


© здравии и спасении раков Божиих: 


бол. Екатерины, бол. Наталии, 
бол. Андрея, бол. Александры со сродниками их; 
Нины, бол. Виктора, бол. Илии, 
бол. Надежды, бол. Анны, бол. Никиты, 
отр. Ксении, мл. Ольги со сродниками их; 
Владимира, Людмилы, бол. Екатерины, 
Александра и Марины со чадами, 
Сергия и Маргариты со чадами, 
Валентины со сродниками их — 
трудами и усердием которых 
издана эта Служба. 


Спаси вас, Господи! 


